بالمناسبة
اكو برنامج ثاني يتنصب علايفون والاندرويد (ممكن بدون هذي الاجهزة عن طريق موقع الانترنت الخاص بالبرنامج)
اسمه Pinger
ايضا نفس المواصفات
يعني ينطيك رقم امريكي وتكدر تتصل بي مجانا على اي رقم في امريكا وكندا
مع وجود البريد الصوتي
بالاضافة الى ارسال sms مجانا
بس الفرق عن الماجيك جاك , هو ان دقائق الاتصال محدودة بعدد معين . اول التنصيب ينطيك تقريبا 250 دقيقة اتصال مجانية
ولكن بامكانك الحصول على دقائق مجانية اخرى عن طريق الدخول الى اعلانات عن طريق البرنامج نفسه
ينطيك يومية دقيقتين , او اذا تريد تنصب برامج اخرى مجانية معروضة قيختلف عدد الدقائق حسب نوع البرنامج الجديد الي رح تنصبه
ملاحظة : تكدر تحصل رقم امريكي على موقع البينكر pinger الرسمي على الانترنت حتى اذا كان ماعندك ايفون او جهاز اندرويد ولكن فقط تكدر تستخدمه لارسال المسجات المجانية وبعدد غير محدود على اي موبايل في امريكا وكندا عن طريق هذا الرابط الخاص بالبرنامج http://www.pinger.com/content/home.html
واتصور هذا الشي يعتبر اكثر توفير بالنسبة للناس الي تتصلون بيهم في امريكا خاصة , لأن اغلب الناس رح يكونون مشتركين بشركات موبايل باشتراكات محدودة الدقائق والمسجات. لأن نظام شركات الموبايل عدهم مو مثل عدنا هنا , يخصمون عدد الدقائق والمسجات حتى من مستقبل المكالمة (او المسج) مو بس من الي يسوي المكالمة ,وحتى المسجات الي يستقبلوها رح تكون محسوبة عليهم اذا كانوا مشتركين باشتراكات محدودة الدقائق والمسجات. اتمنى وصلت الفكرة.
يعني اذا ادزون مسجات لأصحابكم بامريكا مراح تكلفوهم شي . لأن اغلب الناس رح تكون عدهم وفرة بالمسجات لأن ميستخدموها دائما مثل الاتصال (دقائق الاتصال المرسلة والمستقبلة).
صارت طويلة عليكم مو بللة!!!
تحياتي وتقبلوا مروري